stanford-oval/wikipedia huggingface dataset:
การตรวจสอบด้วยส่วนซ้ำซ้อนตามขวาง

ในทางโทรคมนาคม การตรวจสอบด้วยส่วนซ้ำซ้อนตามขวาง (อังกฤษ: transverse redundancy check: TRC) หรือ การตรวจสอบด้วยส่วนซ้ำซ้อนแนวตั้ง (อังกฤษ: vertical redundancy check: VRC) คือการตรวจสอบด้วยส่วนซ้ำซ้อนสำหรับกระแสข้อมูลบิตคู่ขนานที่มาพร้อมกัน โดยสร้างบิตตรวจสอบขึ้นมาหนึ่งครั้งต่อบิตคู่ขนานหนึ่งชุด จึงจำเป็นที่จะต้องมีช่องสัญญาณคู่ขนานเพิ่มสำหรับการส่งบิตตรวจสอบนี้ไปกับกระแสข้อมูล
คำนี้อาจหมายถึงการใช้แพริตีบิตหลักเดียว หรืออาจหมายถึงรหัสอื่นที่ใหญ่กว่าเช่นรหัสแฮมมิง (Hamming code)
การดำน้ำในถ้ำ

ทางเข้าสู่กลุ่มถ้ำพีคอกสปริงส์
การดำน้ำในถ้ำ (อังกฤษ: cave diving) เป็นการดำน้ำในถ้ำที่เต็มไปด้วยน้ำ ซึ่งอาจจะเป็นกีฬาเอ็กซ์ตรีม, วิธีการสำรวจถ้ำที่ถูกน้ำท่วมเพื่อการตรวจสอบทางวิทยาศาสตร์ หรือสำหรับการค้นหาและการกู้คืนของนักดำน้ำที่หายไปขณะดำน้ำด้วยสาเหตุใดสาเหตุหนึ่ง อุปกรณ์ที่ใช้จะแตกต่างกันโดยขึ้นอยู่กับสถานการณ์ ตั้งแต่การหายใจด้วยลมหายใจถึงการดำน้ำแบบมีสายอากาศที่ต่อมาจากเครื่องอัดอากาศบนผิวน้ำ แต่เกือบทุกการดำน้ำในถ้ำจะทำโดยใช้อุปกรณ์ดำน้ำ ซึ่งมักจะอยู่ในการกำหนดค่าเฉพาะ ส่วนการดำน้ำในถ้ำแบบสันทนาการโดยทั่วไปถือว่าเป็นประเภทของการดำน้ำทางเทคนิค เนื่องจากไม่มีผิวน้ำที่ว่างระหว่างการดำน้ำเป็นส่วนใหญ่ และมักเกี่ยวข้องกับการบีบอัด
การดำน้ำในถ้ำมีต้นกำเนิดมาจากสหราชอาณาจักร โดยเกิดจากกิจกรรมสำรวจถ้ำ ส่วนต้นกำเนิดในสหรัฐมีความเกี่ยวข้องกับการดำน้ำมากขึ้น เมื่อเทียบกับการดำน้ำลึกและกิจกรรมสำรวจถ้ำ พบว่ามีนักดำน้ำในถ้ำค่อนข้างน้อย นี่เป็นเพราะส่วนหนึ่งของอุปกรณ์พิเศษและชุดทักษะที่จำเป็น รวมถึงบางส่วนจากความเสี่ยงสูงเนื่องจากสภาพแวดล้อมที่เฉพาะเจาะจง
แม้จะมีความเสี่ยงเหล่านี้ แต่ถ้ำที่เต็มไปด้วยน้ำก็มักจะดึงดูดนักดำน้ำ, นักสำรวจถ้ำ และนักถ้ำวิทยา เนื่องจากสภาพธรรมชาติที่ยังไม่ได้สำรวจของพวกเขา และท้าทายนักดำน้ำในการดำน้ำทางเทคนิค โดยถ้ำใต้น้ำมีลักษณะทางกายภาพที่หลากหลาย และอาจมีสัตว์น้ำที่ไม่สามารถพบในที่อื่น
แหล่งข้อมูลอื่น

Atlas of Caves Worldwide caveatlas.com
Florida Cave & Cavern List caveatlas.com
Article เก็บถาวร 2008-10-31 ที่ เวย์แบ็กแมชชีน Cave Diving Group, UK, 28 March 2010
Cave Diving Group manual เก็บถาวร 2011-06-11 ที่ เวย์แบ็กแมชชีน Cave Diving Group, UK,
Woodville Karst Plain Project non profit organization about North Florida's underwater cave systems
Wakulla system Todd Kincaid, University of Wyoming
Global Underwater Explorers non profit organization in Florida, education and exploration; Project Baseline, online spatial database of global underwater conditions
International Underwater Cave Rescue and Recovery (IUCRR) International non profit organization registered in Florida
brief cave diving article เก็บถาวร 2020-10-27 ที่ เวย์แบ็กแมชชีน Divetime.com, 2009-03-20
A cavern dive video YouTube
Cave Diving Down Under (Australia) social media site for cave diving in Australia
Dominican Republic Speleological Society
Deep in the dark Social media site for cave divers, locations and conditions of caves, articles on learning to cave dive
การชำระให้บริสุทธิ์

ตามความเชื่อในศาสนาคริสต์ การชำระให้บริสุทธิ์ (อังกฤษ: sanctification) เป็นกระบวนที่พระเป็นเจ้าทรงช่วยมนุษย์ให้ได้รับความรอดและความบริสุทธิ์ในฝ่ายจิตวิญญาณ ผู้ได้รับการชำระให้บริสุทธิ์เรียกว่า "ผู้บริสุทธิ์" หรือ  "ผู้ศักดิ์สิทธิ์"
ในศาสนาพุทธเรียกการชำระจิตให้บริสุทธิ์จากกิเลสว่าว่า "วิสุทธิ" หรือ "ไตรสิกขา" ซึ่งเป็นหลักธรรมเพื่อการบรรลุมรรคผลนิพพาน
ศาสนาพุทธ

บทความหลัก: วิสุทธิ
ในรถวินีตสูตร พระปุณณมันตานีบุตรกล่าวกับพระสารีบุตรว่าการประพฤติพรหมจรรย์เพื่อบรรลุนิพพานเปรียบเหมือนการนั่งรถ 7 ผลัด นักปฏิบัติต้องประกอบด้วย วิสุทธิ 7 ประการ ได้แก่
ศีลวิสุทธิ
จิตตวิสุทธิ
ทิฏฐิวิสุทธิ
กังขาวิตรณวิสุทธิ
มัคคามัคคญาณทัสสนวิสุทธิ
ปฏิปทาญาณทัสสนวิสุทธิ
ญาณทัสสนวิสุทธิ
วิสุทธิแต่ละข้อเป็นปัจจัยส่งเสริมวิสุทธิในข้อต่อไปเป็นลำดับ จนถึงอนุปาทาปรินิพพาน
เมื่อสรุปวิสุทธิ 7 ลงในไตรสิกขา ศีลวิสุทธิคือศีล จิตตวิสุทธิคือสมาธิ ทิฏฐิวิสุทธิ กังขาวิตรณวิสุทธิ มัคคามัคคญาณทัสสนวิสุทธิ ปฏิปทาญาณทัสสนวิสุทธิ และญาณทัสสนวิสุทธิ คือปัญญา
ศาสนาคริสต์

ในศาสนาคริสต์ ความบริสุทธิ์ หมายถึง ความดีพร้อม ปราศจากบาป ทั้งทางจิตวิญญาณ จิตใจ และร่างกาย ด้วยการประพฤติตามพระบัญญัติของพระเจ้าอย่างครบถ้วน การละเมิดพระบัญญัติแม้เพียงข้อเดียวถือว่าเป็นบาป
คริสต์ศาสนิกชนถือว่ามนุษย์ไม่สามารถชำระตนเองให้บริสุทธิ์ได้ แต่ต้องอาศัยค่าไถ่ของพระคริสต์ และมนุษย์ร่วมรับผิดชอบการชำระนี้โดยการดำเนินชีวิตของตนให้บริสุทธิ์ คือ
เชื่อฟังพระเป็นเจ้า และทำสิ่งที่พระองค์พอพระทัย
อ่านคัมภีร์ไบเบิล อธิษฐาน ร่วมการนมัสการพระเจ้ากับพี่น้องคริสตชนและคริสตจักร
การตรวจร่างกายทางการแพทย์

| การตรวจร่างกาย (Physical examination) |
| --- | --- |
การแทรกแซง
แพทย์กำลังตรวจร่างกายผู้ป่วย
ICD-9-CM: 89.7
MeSH: D010808
MedlinePlus: 002274
ในทางการแพทย์ การตรวจร่างกาย (อังกฤษ: physical examination, medical examination, clinical examination) คือการที่แพทย์หรือบุคลากรทางการแพทย์ตรวจดูร่างกายของผู้ป่วย เพื่อหาอาการหรืออาการแสดงของโรคหรือภาวะต่างๆ ทางการแพทย์ โดยปกติแล้วการตรวจผู้ป่วยจะเริ่มจากการถามประวัติการเจ็บป่วย ตามด้วยการตรวจร่างกายที่เชื่อมโยงกับอาการที่ผู้ป่วยบอก แพทย์จะใช้ข้อมูลทั้งประวัติและผลการตรวจร่างกายในการวินิจฉัยโรคและวางแผนการรักษา ข้อมูลเหล่านี้จะถูกบันทึกลงในเวชระเบียนต่อไป
การตรวจหามุม

การตรวจหามุม (อังกฤษ: corner detection) เป็นวิธีการที่ใช้ในสาขา คอมพิวเตอร์วิทัศน์ เพื่อตรวจหาตำแหน่งของภาพที่มีลักษณะคล้ายกับมุมโดยใช้เกณฑ์ที่กำหนดไว้เป็นหลักในการพิจารณา โดยทั่วไปแล้ว นิยามของมุมคือตำแหน่งที่เป็นจุดตัดของขอบสองขอบ แต่ในกรณีนี้มุมในรูปภาพที่พิจารณาอาจไม่จำเป็นต้องเป็นมุมที่แท้จริงของวัตถุ เช่น มุมของโต๊ะเขียนหนังสือที่ปรากฏอยู่ในภาพ อาจไม่ถูกตรวจพบว่าเป็นมุมเนื่องจากคุณสมบัติไม่ตรงกับหลักการพิจารณาที่ใช้
การตรวจแอนติเจนอย่างรวดเร็ว

| Rapid antigen test |
| --- | --- |
การวินิจฉัยทางการแพทย์
SARS-CoV-2 rapid tests. Viral antigen detection lateral flow tests
คำคล้ายกัน: Rapid antigen detection test (RADT), lateral flow test, lateral flow device, rapid test
เป้าหมาย: To diagnose infections
การตรวจแอนติเจนอย่างรวดเร็ว (อังกฤษ: rapid antigen test (RAT), rapid antigen detection test (RADT), rapid test) เป็นการตรวจวินิจฉัยทางการแพทย์อย่างรวดเร็ววิธีหนึ่ง เหมาะสำหรับการตรวจ ณ จุดให้การดูแลรักษา สามารถตรวจว่าในสิ่งส่งตรวจมีหรือไม่มีแอนติเจนที่ต้องการตรวจหาได้อย่างรวดเร็ว การตรวจนี้เป็นการตรวจด้วยวิธีส่งของไหลออกด้านข้าง (lateral flow test) อย่างหนึ่งที่ใช้ตรวจหาโปรตีน ต่างจากการตรวจอื่น ๆ ที่ตรวจหาแอนติบอดี หรือตรวจหาสารพันธุกรรม
การตรวจเช่นนี้ส่วนใหญ่ใช้เวลาในการตรวจประมาณ 5-30 นาที ใช้อุปกรณ์อื่น ๆ น้อย และมีขั้นตอนง่าย ฝึกฝนได้ไม่ยาก
การดลใจนักบุญมัทธิว (การาวัจโจ)

สำหรับความหมายอื่น ดูที่ นักบุญแม็ทธิว
| การดลใจนักบุญมัทธิว |
| --- | --- |

ศิลปิน: คาราวัจโจ
ปี: ค.ศ. 1602
ประเภท: จิตรกรรมสีน้ำมันบนผ้าใบ
สถานที่: ชาเปลคอนทราเรลลิ, ซันลุยจีเดย์ฟรันเชซี, โรม
การดลใจนักบุญมัทธิว (อังกฤษ: The Inspiration of Saint Matthew) เป็นภาพเขียนสีน้ำมันที่เขียนโดยการาวัจโจจิตรกรสมัยบาโรกคนสำคัญชาวอิตาลีที่ตั้งอยู่ภายในชาเปลคอนทราเรลลิในโบสถ์ซันลุยจีเดย์ฟรันเชซีในกรุงโรมในประเทศอิตาลี หลังจากเสียชีวิตไปแล้วคาร์ดินัลชาวฝรั่งเศสขื่อแม็ทธิว ควงแทรล (Matthieu Cointrel) หรือ “มัตเตโอ คอนทราเรลลิ” ในภาษาอิตาลีก็ทิ้งมรดกไว้โดยระบุว่าให้ใช้ในการตกแต่งชาเปลในหัวเรื่องของชื่อของท่าน (มัตเตโอ=มัทธิว)
ภาพ “การดลใจนักบุญมัทธิว” เขียนราวระหว่างปี ค.ศ. 1602 เป็นภาพเขียนภาพที่สามที่การาวัจโจเขียนให้กับโบสถ์ซันลุยจีเดย์ฟรันเชซีและเป็นภาพสำหรับฉากแท่นบูชาภายในชาเปล อีกสองภาพก็ได้แก่ “พระเยซูทรงเรียกนักบุญมัทธิว” และ “การเป็นมรณสักขีของนักบุญมัทธิว”
สัญญาจ้าง (ซึ่งตามตัวหนังสือแล้วมาจากคาร์ดินัลฟรันเชสโก มาเรีย เดล มอนเตผู้เป็นผู้อุปถัมภ์ของการาวัจโจเองไม่ใช่จากโบสถ์) การเขียนภาพนี้ไม่ใช่สิ่งที่ทำง่ายสำหรับการาวัจโจและอย่างน้อยสองในสามภาพก็ต้องเขียนใหม่เพื่อให้เป็นที่ยอมรับโดยคาร์ดินัลเดล มอนเตผู้จ้าง แต่ภาพแรกที่เขียนถูกทำลายระหว่างสงครามโลกครั้งที่สอง ฉะนั้นจึงเหลือแต่เพียงภาพขาวดำเท่านั้นที่ใช้ในการเปรียบเทียบกับภาพอื่นได้ การเขียนครั้งแรกทูตสวรรค์ข้ามาในช่องว่างของภาพเดียวกับช่องว่างของนักบุญมัทธิว และดูเหมือนจะพัวพันด้วยท่าทางที่ยั่วยวนอารมณ์มากกว่าจะเป็นการแสดงการดลใจจากทูตสวรรค์ ภาพที่ถูกปฏิเสธนี้อาจจะเปรียบได้กับภาพ “พักระหว่างหนีไปอียิปต์” ที่คาราวัจโจเขียนก่อนหน้านั้น
ภาพ “การดลใจนักบุญมัทธิว” เป็นภาพที่เขียนสำหรับเป็นฉากแท่นบูชาของชาเปลส่วนตัว ทูตสวรรค์ในภาพห่อตัวด้วยผ้าผืนที่เป็นริ้วลอยตัวม้วนลงมา นักบุญมัทธิวเอนตัวไปข้างหน้าแสดงความรู้สึกบนไบหน้าถึงความฉงนและความไม่แน่ใจขณะที่ทูตสวรรค์มาดลใจถึงงานที่นักบุญจะเขียนเป็นพระวรสารอันสำคัญ การาวัจโจใช้สีมืดทั้งภาพยกเว้นตัวแบบสองตัวที่สำคัญในภาพ นักบุญมัทธิวดูเหมือนจะรีบวิ่งไปยังโต๊ะเขียนหนังสือจนทำให้ม้านั่งเอียงเกือบล้มออกไปนอกกรอบมายังบริเวณของผู้ชมภาพ
ลักษณะการเขียนของคาราวัจโจแตกต่างจากจิตรกรร่วมสมัยเช่นอันนิบาเล คารัคชีเป็นอันมากจนไม่สามารถเปรียบเทียบกันได้ ฉะนั้นถ้าจะเปรียบเทียบภาพเขียนนี้ก็จะต้องเปรียบเทียบกับภาพเขียนของจิโอวานนี ลานฟรังโก (Giovanni Lanfranco) ผู้เป็นลูกศิษย์ ที่ปัจจุบันอยู่ที่ปิอาเช็นซาและภาพเขียนหัวข้อที่คล้ายคลึงกันโดยแรมบรังด์
การตรวจวินิจฉัยโรคอย่างรวดเร็ว

ชุดตรวจของราพิดสเทพเทสท์ (RST)
การตรวจวินิจฉัยโรคอย่างรวดเร็ว (อังกฤษ: rapid diagnostic test; RDT) เป็นการตรวจโรคทางการแพทย์ที่รวดเร็วและทำได้ง่าย เมหาะสมในการใช้สำหรับการตรวจคัดกรองโรคเบื้องต้นหรือเร่งด่วน และเพื่อใช้ในบริการการแพทย์ที่มีทรัพยากรอยู่จำกัด โดยทั่วไปแล้วชุดตรวจชนิดนี้จะสามารถให้ผลได้ภายในวันเดียวกันกับการตรวจภายในสองชั่วโมง หรือโดยทั่วไปในประมาณ 20 นาที
สหภาพยุโรปได้ให้นิยามการตรวจโรคแบบรวดเร็วว่าเป็นเครื่องมือการแพทย์สำหรับการตรวจโรคที่ใช้ตรวจในเชิงคุณภาพ (qualitative) หรือกึ่งคุณภาพ (semi-quantitative) นอกร่างกาย (in vitro-diagnostic) ใช้เพียงครั้งเดียวหรือในจำนวนจำกัด เพื่อให้ได้ผลตรวจที่รวดเร็ว โดยมีลาเทอรอลโฟลว์เทสท์ (Lateral flow test) เป็นการตรวจรวดเร็วชนิดหนึ่งที่เป็นที่รู้จักมาก
ดูเพิ่ม

พอยต์ออฟแคร์เทสต์ (Point-of-care testing)
ลาเทอรอลโฟลว์เทสต์ (Lateral flow test)
การตลาดทางอีเมล

การตลาดทางอีเมล (อังกฤษ: email marketing) หมายถึงการตลาดที่ใช้วิธีการส่งอีเมลเพื่อใช้เป็นสื่อโฆษณาหรือข้อมูลข่าวสาร ผ่านไปยังกลุ่มคนจำนวนมาก โดยที่คนรับทั้งหมดจะต้องยอมรับหรือยินยอม ซึ่งผู้ที่ต้องการรับอีเมลจะรวมอยู่ในรายชื่อที่เรียกว่า opt in e-mail หากผู้รับไม่ต้องการรับอีเมลอีกต่อไปก็สามารถยกเลิกเพื่อถอนออกจากรายชื่อได้ แต่หากส่งอีเมลไปโดยผู้รับไม่ยินยอมหรือไม่เคยติดต่อกันมาก่อน จะถือว่าเป็นการรบกวนทางอีเมล ไม่ใช่การตลาดทางอีเมล ศัพท์ทางเทคนิคเรียกว่า สแปม
การตลาดระหว่างประเทศ

การตลาดระหว่างประเทศ (อังกฤษ: International marketing หรือ IM) หมายถึง การตลาด ที่ดำเนินการโดย บริษัทข้ามชาติ หรือข้ามเส้นเขตแดนของประเทศ กลยุทธนี้จะใช้การเติบโตจากเทคนิคที่ใช้ในประเทศบ้านเกิดของบริษัท ซึ่งหมายถึงการปฏิบัติการทางการตลาดระดับบริษัทข้ามพรมแดน รวมถึง การกำหนดเป้าหมาย, การเลือกช่องทางการตลาด, ส่วนผสมทางการตลาด และการตัดสินใจเชิงกลยุทธเพื่อการแข่งขันในตลาดต่างประเทศ ตามที่ สมาคมการตลาดแห่งสหรัฐอเมริกา (AMA) นิยามว่า "การตลาดระหว่างประเทศ เป็นกระบวนการข้ามชาติในการวางแผน และดำเนินการตามแนวความคิด, การกำหนดราคา, การส่งเสริมและการจำหน่ายของไอเดีย, สินค้า และบริการ เพื่อสร้างการแลกเปลี่ยนที่ตอบสนองวัตถุประสงค์ของแต่ละบุคคลและองค์กร" ในทางตรงกันข้ามกับความหมายของคำว่าการตลาด ที่มีส่วนเกี่ยวข้องกับกิจกรรมข้ามชาติที่ได้รับการเพิ่มเข้ามา ในคำง่ายๆของการตลาดระหว่างประเทศนี้ คือการประยุกต์สื่อถึงหลักการตลาดที่ดำเนินการข้ามเขตแดนประเทศ อย่างไรก็ตาม นิยามของคำว่าการตลาดระหว่างประเทศ และการตลาดโลกนั้น ต่างมีความคล้ายกัน
หลายส่วนเป็นผลจากกระบวนการแบบสากล ผู้เขียนชาวอเมริกันและยุโรปเป็นจำนวนมากจะเห็นการตลาดระหว่างประเทศเป็นการขยายการส่งออกอย่างเรียบง่าย, โดยจะปรับหลักส่วนผสมทางการตลาดในบางวิธีสำหรับความแตกต่างของผู้บริโภคในแต่ละกลุ่ม จากนั้นจะเป็นไปตามการตลาดระดับโลกที่เป็นมาตรฐานมากขึ้นและมุ่งเน้นถึงความเหมือน ส่วนในคำอื่นๆ จะมีความคล้ายคลึงกันในผู้บริโภคและกลุ่มต่างๆ
การค้นหาแบบจำกัดความลึก

การค้นแบบจำกัดความลึก หรือ การค้นหาแบบจำกัดความลึก (อังกฤษ: depth limited search) เป็นขั้นตอนวิธีทางวิทยาการคอมพิวเตอร์ที่ใช้ในการหาปมบนกราฟซึ่งได้ปรับปรุงจากการค้นหาเชิงลึก (depth first search) เพื่อใช้ในงานค้นหากราฟ ที่ต้องการประสิทธิภาพสูงขึ้น โดยขั้นตอนวิธีนี้ เป็นพื้นฐานของ Iterative deepening depth-first search ซึ่งเป็นขั้นตอนวิธีสำหรับการค้นหาสถานะ (state space search) ที่อาศัยการค้นหาเชิงลึกจำกัดแบบวนเพิ่มความลึกไปเรื่อยๆ เพื่อหาคำตอบที่ดีที่สุด
ลักษณะโดยทั่วไป

การค้นหาแบบจำกัดความลึกนั้น จะคล้ายกับการค้นหาเชิงลึก แต่จะมีการกำหนดขีดจำกัดของการค้นหาว่าจะค้นหาไม่เกินความลึกเท่าไร หากเกินก็จะหยุดเพื่อป้องกันการค้นลึกไปเรื่อยๆ ซึ่งจะเป็นการหลีกเลี่ยงจุดอ่อนของการค้นหาเชิงลึก ที่อาจเกิดจากการวนไปไม่มีที่สิ้นสุดหากกราฟนั้นมีวังวนอยู่
ขั้นตอนวิธี

ระบุจุดยอดที่จะเริ่มการค้นหา และระบุความลึกสูงสุดที่ควรจะเป็น
ตรวจสอบว่าจุดยอดนั้นเป็นคำตอบหรือไม่
ถ้าใช่ก็คืนค่าคำตอบนั้น
ถ้าไม่ใช่ก็ทำต่อไปยังข้อ 3
ตรวจสอบว่าจุดยอดนั้นมีความลึกเกินค่าที่กำหนดหรือไม่
ถ้าเกินก็ไม่ต้องทำอะไร (ไม่มีคำตอบในวิถีนี้)
ถ้าไม่เกินก็ให้ทำการเรียกซ้ำข้อ 2 ตามปลายทางเส้นเชื่อมของกราฟในจุดยอดนั้นทั้งหมด เพื่อหาในความลึกในระดับถัดไปเรื่อย
รหัสเทียม

DLS(node, goal, depth) {
  if ( depth >= 0 ) {
    if ( node == goal )
      return node
for each child in expand(node)
      DLS(child, goal, depth-1)
  }
}
คุณสมบัติ > ความซับซ้อนด้านพื้นที่

จะมีความซับซ้อนด้านพื้นที่เป็น O( \vert V\vert ) (โดย  \vert V\vert  คือจำนวนจุดยอดบนกราฟ) เนื่องจากใช้โครงสร้างแบบเดียวกันกับการค้นหาเชิงลึก
คุณสมบัติ > ความซับซ้อนด้านเวลา

จะมีความซับซ้อนด้านเวลาเป็น O( \vert V\vert +\vert E\vert ) (  \vert V\vert  คือจำนวนจุดยอดบนกราฟ และ  \vert E\vert  คือจำนวนเส้นเชื่อมบนกราฟ) โดยเท่ากับกับแบบการค้นหาเชิงลึก เนื่องจากใช้โครงสร้างแบบเดียวกัน แต่ทว่าการค้นแบบด้วยกระบวนการนี้จะค้นหากราฟภายในระยะที่กำหนดไว้ ไม่ได้ค้นหากราฟทั้งหมด
คุณสมบัติ > ความสมบูรณ์ (Completeness)

ถึงแม้ว่าการค้นหาแบบนี้จะทำไม่สามารถเดินตามเส้นเชื่อมของกราฟไปอย่างไม่มีที่สิ้นสุด หรือติดอยู่ในวังวนของกราฟเนื่องจากมีการกำหนดขอบเขตก็ตาม ความสมบูรณ์ของคำตอบนั้นจะขึ้นอยู่กับการกำหนดขอบเขตของความลึก หากกำหนดค่าความลึกไว้น้อยเกินไปก็อาจจะไม่ได้คำตอบ หรือหากกำหนดมากไป ก็อาจจะได้คำตอบที่ไม่ดีที่สุด
คุณสมบัติ > การได้คำตอบเหมาะสมที่สุด (Optimality)

คำตอบที่ได้จากการค้นหาแบบนี้อาจจะยังไม่เหมาะสมที่สุด เนื่องจากยังคงมีปัญหาจากการค้นหาเชิงลึก ที่บางกรณีที่หากการไล่ค้นหากราฟนั้นเริ่มเดินทางจากเส้นเชื่อมที่ไม่ใช่เส้นเชื่อมที่ดีที่สุด แล้วค้นเจอคำตอบที่ต้องการ
ตัวอย่าง

พิจารณากราฟ
จากกราฟ หากเราเริ่มค้นหาจากจุดยอด A และต้องการค้นหาจุดยอด C การค้นหาด้วย Depth First Search โดยไม่ได้มีการจำว่าแวะผ่านจุดยอดใดไปแล้วบ้าง นั้นจะทำการค้นหาในวิถี A -> B -> D -> F -> E -> A -> B -> D -> F -> E -> A -> และวนไปเรื่อยๆ หาจุดยอดที่ต้องการไม่พบ แต่หากกำหนดว่าความลึกของเราจะไม่เกิน 3 เราจะได้การค้นหาเป็น A -> B -> D -> F -> E -> C ซึ่งเป็นจุดยอดที่ต้องการ โดยมีวิถีคือ A -> C
แต่อย่างไรก็ตาม หากเรากำหนดความลึกไว้ไม่เหมาะสม ก็อาจจะทำให้คำตอบที่ได้นั้นไม่เป็นคำตอบที่ดีที่สุด เช่น กำหนดความลึกไว้ที่ 3 และหาจุดยอด E เราจะได้การค้นว่าเป็น A -> B -> D -> F -> E ซึ่งจะได้วิถีของคำตอบคือ A -> B -> F -> E ซึ่งไม่ใช่วิถีที่ดีที่สุด ( A -> E) เป็นต้น
การประยุกต์ใช้

การค้นหาแบบจำกัดความลึก ใช้ในงานหลายๆ ด้าน แต่ส่วนมากนั้นจะใช้ในเรื่องเกี่ยวกับการทำปัญญาประดิษฐ์​ (Artificial Intelligence) เช่นการจำลองการเล่นหมากรุก โดยใช้งานร่วมที่ใช้ขั้นตอนวิธีอื่นๆ เพิ่มเติม เช่น minimax (วิธีการหาวิธีที่ดีที่สุด) หรือ alpha-beta (ขั้นตอนวิธีที่ใช้ลดการหาที่ไม่จำเป็น)
ขั้นตอนวิธีหนึ่งที่เกี่ยวข้องคือ Iterative deepening depth-first search ซึ่งเป็นขั้นตอนวิธีสำหรับการค้นหาสถานะ (state space search) ที่อาศัยการค้นหาแบบจำกัดความลึก โดยเพิ่มจำนวนความลึก ไปเรื่อยๆ จนกระทั่งเจอคำตอบ ซึ่งวิธีนี้จะทำให้สามารถรับประกันได้ว่าคำตอบที่เราได้มานั้นเป็นคำตอบที่ดีที่สุด (จะได้วิถีผ่านที่น้อยที่สุด เนื่องจากเราพิจารณาจากวิถีน้อยไปมากขึ้นเรื่อยๆ)
สรุป

ขั้นตอนวิธีนี้ เกิดจากปรับปรุงแก้ไขจากการค้นหาเชิงลึก เพื่อทำให้ประสิทธิภาพของขั้นตอนวิธีดีขึ้น กล่าวคือ ไม่เกิดการวนซ้ำไปเรื่อยๆ จนไม่มีที่สิ้นสุด แต่อย่างไรก็ตาม ยังมีข้อจำกัดอยู่ที่ว่าเราจะต้องเลือกความลึกของการค้นหาให้เหมาะสม จึงจะทำให้เกิดประสิทธิภาพ กำหนดความลึกไว้น้อย ก็อาจไม่เจอคำตอบ หรือกำหนดความลึกมาก ก็อาจจะได้คำตอบที่ยังไม่ดีที่สุด ซึ่งขั้นตอนวิธีนี้ได้ถูกแก้ไขปรับปรุงเป็น Iterative deepening depth-first search โดยอาศัยหลักการของขั้นตอนวิธีเชิงละโมบ ที่ค่อยๆ หาจากการกำหนดขีดความลึกไว้ที่ 0 แล้วเพิ่มขึ้นเรื่อยๆ จนกว่าเราจะเจอคำตอบต้องการได้
ดูเพิ่ม

การค้นหาเชิงลึกจำกัดแบบวนเพิ่มความลึก (Iterative deepening depth-first search)
แหล่งข้อมูลอื่น

ตัวอย่างการทำงาน เก็บถาวร 2011-07-01 ที่ เวย์แบ็กแมชชีน
ตัวอย่างการนำไปใช้ในภาษา Java เก็บถาวร 2011-09-01 ที่ เวย์แบ็กแมชชีน
การค้นหาโดยการประมาณช่วง

การค้นโดยการประมาณช่วง (อังกฤษ: Interpolation search) หรือในบางครั้งเรียกว่า การค้นโดยการคาดการณ์ (อังกฤษ: Predictive search, Extrapolation search) เป็นขั้นตอนวิธี (algorithm) สำหรับค้นหาค่าของคำหลัก (key value) ที่ได้รับ(อาจได้รับจากการพิมพ์) โดยทำการค้นหาจาก ดัชนีแถวลำดับหนึ่งๆที่ถูกจัดเรียงอย่างมีระเบียบแบบแผนแล้ว ซึ่งวิธีนี้คล้ายกับวิธีที่เราค้นหา รายชื่อในสมุดโทรศัพท์ของโทรศัพท์มือถือ
ในการค้นหาแต่ละขั้นตอนจะมีการคำนวณหรือ คาดการณ์ว่าสิ่งที่ค้นหานั้น น่าจะอยู่ที่ไหนของช่วงการค้นหาที่เหลือ แม้เทคนิคนี้จะมีลักษณะคล้ายกับการค้นแบบทวิภาค (Binary search) แต่ก็ไม่ใช่เสียทีเดียว ยกตัวอย่างเช่น การค้นหาหมายเลขโทรศัพท์ของนายสมชาย จะไม่ไปหาที่ตรงกลางของสมุดโทรศัพท์ แต่จะไปหายังตำแหน่งที่เริ่มต้นด้วยตัว “ส” โดยการประมาณว่าอยู่ที่ตรงหน้าที่เท่าไรของสมุดโทรศัพท์ แล้วค่อย ๆ เลือกหน้าต่อไปที่ใกล้เคียงที่สุดจนกว่าจะพบ ดังนั้น แทนที่จะใช้การค้นแบบทวิภาค (Binary search) ที่เริ่มต้นตรงกลางเสมอ ก็เปลี่ยนมาใช้การค้นโดยการประมาณช่วง (Interpolation Search) ซึ่งเป็นการค้นหาตำแหน่งโดยการประมาณ
ขั้นตอนวิธี

ดังที่ได้อธิบายลักษณะการทำงานไปบ้างแล้ว การค้นโดยการประมาณช่วง (Interpolation Search) นี้อาศัยการคำนวณตำแหน่งที่น่าจะเป็นตำแหน่งของค่าคำหลักในแถวลำดับหนึ่งๆที่ถูกจัดเรียงเรียบร้อยแล้ว ซึ่งคำนวณจากค่าของคำหลักที่ต้องการค้นหา และ ค่าขอบบน ค่าขอบล่าง ของช่วงการค้นหาช่วงหนึ่ง จาก ช่วงการค้นหาทั้งหมด ซึ่งเราสามารถลดขนาดของช่วงการค้นหาที่เหลือได้ โดยการปรับเปลี่ยน ค่าขอบบน หรือค่าขอบล่างไปเรื่อยๆ จนกว่าจะพบ ค่าที่ต้องกาค้นหา
กำหนดให้
low หมายถึง ค่าขอบล่าง
mid หมายถึง ค่ากึ่งกลาง
high หมายถึง ค่าขอบบน
Array[low] หมายถึง ค่าของแถวลำดับ ณ ตำแหน่งขอบล่าง
Array[mid] หมายถึง ค่าของแถวลำดับ ณ ตำแหน่งตามค่ากึ่งกลาง
Array[high] หมายถึง ค่าของแถวลำดับ ณ ตำแหน่งขอบบน
toFind หมายถึง ค่าที่ต้องการค้นหา
โดยมีขั้นตอนการทำงานดังนี้
เริ่มต้นให้  low=0 และ  high= ขนาดของแถวลำดับ  -1
เริ่มการทำงานแบบวงวนด้วยเงื่อนไข  Array[low]\leq toFind และ  Array[high]\geq tofind
หาค่า  mid จาก  mid=low+\left({\frac {\left(toFind-Array[low]\right)\times \left(high-low\right)}{Array[high]-Array[low]}}\right)
เริ่มต้นเช็คเงื่อนไขภายในวงวนเพื่อปรับค่า low หรือ high
ถ้า  Array[mid]<toFind (ถ้าไม่ใช่ ข้ามไปทำข้อ 2.) ปรับค่า  low เป็น  low=mid+1
ถ้า  Array[mid]>toFind (ถ้าไม่ใช่ ข้ามไปทำข้อ 3.) ปรับค่า  high เป็น  high=mid-1
ได้ค้นพบตำแหน่งของค่าที่ต้องการค้นหา ในแถวลำดับนี้แล้ว ทำการคืนค่ากลับ นั้นก็คือ คืนค่า  mid กลับไป
ขั้นตอนนี้หมายถึงปรับค่า  low และ  high ไปเรื่อยๆจนหลุดจากวงวนแล้วยังไม่พบ ตำแหน่งที่ต้องการค้นหาดังกล่าว ให้ทำการตรวจเงื่อนไขว่า ถ้า  Array[low]=toFind (ถ้าไม่ใช่ ข้ามไปทำข้อ 6.) ถ้าใช่ หมายถึงค่า  low คือค่าตำแหน่งของค่าที่ต้องการค้นหานั้นเอง ทำการคืนค่ากลับ คือ คืนค่า  low กลับไป
ขั้นตอนนี้หมายถึง ไม่สามารถหาตำแหน่งของค่าที่ต้องการค้นหาได้ ทำการคืนค่า  -1 กลับไป
รหัสเทียม

function interpolationSearch(int[] sortedArray, int toFind){
      // กำหนดให้ฟังก์ชันนี้ มีการรับค่าพารามิเตอร์เป็น แถวลำดับที่จะทำการค้นหา และ ค่าที่ต้องการค้นหา
      // และคืนค่าเป็นตำแหน่งของแถวลำดับที่เก็บค่า ตรงกับ ค่าของ tofind  ส่วนกรณีที่หาไม่พบจะคืน -1

  int low = 0;
  int high = sortedArray.length - 1;
  int mid;

  while (sortedArray[low] <= toFind && sortedArray[high] >= toFind) {
    mid = low +
         ((toFind - sortedArray[low]) * (high - low)) /
         (sortedArray[high] - sortedArray[low]);

    if(sortedArray[mid] < toFind)
       low = mid + 1;
    else if (sortedArray[mid] > toFind)
       high = mid - 1;
    else
       return mid;
  }

  if(sortedArray[low] == toFind)
     return low;
  else
     return -1;  // กรณีที่หาไม่พบ จะคืนค่า -1
 }
ประสิทธิภาพการทำงาน

การค้นโดยการประมาณช่วง (interpolation search) ในกรณีเฉลี่ยการค้นลักษณะนี้จะมีประสิทธิภาพเท่ากับ  O\left(\log \log n\right) ซึ่งดีกว่าการค้นแบบทวิภาค (Binary search) ที่มีประสิทธิภาพเท่ากับ  O\left(\log n\right) แต่ในกรณีโชคร้ายคือข้อมูลมีการกระจายไม่สม่ำเสมอเลย เช่น (1,2,4,8,16,..) การค้นหาลักษณะนี้จะมีประสิทธิภาพแย่ที่สุด ซึ่งจะกลายเป็นแบบการค้นแบบเชิงเส้น (Linear search) มีประสิทธิภาพเท่ากับ  O\left(n\right) ดังนั้นการค้นโดยการประมาณช่วง (interpolation search) จะมีประสิทธิภาพดีเมื่อใช้กับข้อมูลที่ค่าของคำหลัก (key value) มีกระจายที่ค่อนข้างสม่ำเสมอ เช่น (1,3,4,5,7,9,10,…) และจะมีประสิทธิภาพดีที่สุดเมื่อใช้กับข้อมูลที่ค่าของคำหลัก (key value) มีกระจายอย่างสม่ำเสมอ (Uniformly Distributed) เช่น (1,2,4,6,8,10,..)
การนำไปประยุกต์ใช้งาน

การประยุกต์ใช้งานของขั้นตอนวิธี การค้นโดยการประมาณช่วง (Interpolation Search) ที่เราพบเห็นกันบ่อยในชีวิตประจำวัน เช่น การค้นหารายชื่อในสมุดโทรศัพท์ของโทรศัพท์มือถือ การค้นหาคำในพจนานุกรมอิเลกทรอนิกส์ หรือในพจนานุกรมออนไลน์ การค้นหารายชื่อหนังสือผ่านระบบสารสนเทศ ของร้านหนังสือ ฯลฯ โดยบางครั้งก็มีการนำไปประยุกต์ใช้งานร่วมกับขั้นตอนวิธีอื่นๆเพื่อให้มีประสิทธิภาพมากขึ้นด้วย
ศึกษาเพิ่มเติม

การค้นแบบทวิภาค (Binary search)
การค้นแบบเชิงเส้น (Linear search)
ตารางแฮช (Hash table)
Ternary search
การดูหมิ่นธง

ผู้ประท้วงเผาธงประเทศจีนในการประท้วงที่ทิเบตในปีค.ศ.2008
การดูหมิ่นธง (อังกฤษ: Flag desecration) เป็นการดูหมิ่น, ทำลายธง หรือการกระทำที่เป็นการทำลาย, ทำความเสียหาย หรือฉีกธงในที่สาธารณะ. ในบางประเทศมีกฎหมายห้ามทำลายธง (เช่นเผาในที่สาธารณะ) หรือห้ามการใช้งานโดยเฉพาะ (เช่นโฆษณา); บางกฎอาจให้ความแตกต่างระหว่างการดูหมิ่นธงชาติของตนเองและธงของชาติอื่น
เบี้องหลัง

การกระทำที่สื่อถึงการดูหมิ่นธง ได้แก่ การเผา, ถ่ายปัสสาวะ หรืออุจจาระบนธง, ทำให้เสียโฉมด้วยสโลแกน, เหยียบบนธง, ทำลายมันด้วยหินหรือปืน, ตัด หรือฉีกธง พูดโจมตีมัน, ลากธงบนพื้น หรือแม้แต่กินธง
การดูหมิ่นธงมักมีหลายสาเหตุ. อาจเป็นเพราะมีผู้ประท้วงต่อนโยบายต่างประเทศของตนเอง, ชาตินิยม หรือโจมตีผู้คนจากประเทศนั้นด้วยธง
ในบางประเทศ การเผาหรือทำให้ธงเสียโฉมเป็นเรื่องผิดกฎหมาย ส่วนประเทศที่เรื่องนี้ไม่ผิดกฎหมาย ก็ยังคงอยู่ในข้อหาความประพฤติไม่เป็นระเบียบ (disorderly conduct), ลอบวางเพลิง, ทำเพื่อผลประโยชน์ของใครคนหนึ่ง, โจรกรรม และการก่อกวน
การใช้ธงกลับหัวหรือกลับด้านอาจจะถือเป็นการดูหมิ่น การให้ธงอยู่ที่ครึ่งเสาถือเป็นการดูหมิ่นในประเทศซาอุดีอาระเบีย ในบางประเทศ การชูธงกลับหัวเป็นสัญลักษณ์แสดงถึงปัญหาหรือเหตุฉุกเฉิน หรือแสดงถึงสถานะสงคราม. ที่มากกว่านั้น ในบางธง (เช่น ธงชาติออสเตรีย, ธงชาติไทย) เมื่อชูธงกลับหัว และ/หรือกลับด้านมัน จะยังคงดูเหมือนเดิม เพราะทั้งแนวตั้งและแนวนอนนั้นสมมาตรกัน
แหล่งข้อมูลอื่น

Flag amendment fails by one vote
การครุ่นคิด (จิตวิทยา)

การครุ่นคิด (อังกฤษ: Rumination) เป็นการใส่ใจอย่างหมกมุ่นในอาการต่าง ๆ เกี่ยวกับความทุกข์/ปัญหาของตน และในเหตุและผลที่อาจเป็นไปได้ของความทุกข์ แทนที่จะใส่ใจในวิธีแก้ปัญหา
ทั้งความครุ่นคิดและความกลุ้มใจ (worry) สัมพันธ์กับความวิตกกังวล (anxiety) และอารมณ์เชิงลบอื่น ๆ แต่ว่าก็ยังไม่มีวิธีการเดียวที่ตกลงใช้วัดระดับของมัน
ตามทฤษฎี Response Styles Theory เสนอในปี 1998 (โดย Nolen-Hoeksema) ความครุ่นคิดนิยามว่าเป็น "การใส่ใจอย่างหมกมุ่นในอาการต่าง ๆ เกี่ยวกับความทุกข์/ปัญหาของตน และในเหตุและผลที่อาจเป็นไปได้ของความทุกข์ แทนที่จะใส่ใจในวิธีแก้ปัญหา" และเพราะว่าทฤษฎีนี้ได้หลักฐานเชิงประสบการณ์สนับสนุน ดังนั้นจึงเป็นแบบจำลองของความครุ่นคิดที่นิยมใช้กันมากที่สุด แต่ว่าก็ยังมีทฤษฎีอื่น ๆ ที่เสนอนิยามอื่น ยกตัวอย่างเช่น ในทฤษฎี Goal Progress Theory ความครุ่นคิดไม่ใช่เป็นปฏิกิริยาต่อสภาวะของพื้นอารมณ์ แต่เป็น "การตอบสนองต่อความล้มเหลวที่จะก้าวหน้าอย่างน่าพอใจไปยังเป้าหมายอย่างหนึ่ง" บทความนี้แสดงแบบจำลองหลายอย่างของความครุ่นคิดและหมายจะแยก "ความครุ่นคิด" จากแนวคิด/โครงสร้างทางจิตวิทยาอื่น ๆ ที่อาจดูคล้ายกันหรือเหลื่อมกัน
ทฤษฎี > Response styles theory

ทฤษฎีสไตล์การตอบสนอง (อังกฤษ: Response styles theory, ตัวย่อ RST) ดั้งเดิมนิยามความครุ่นคิดว่า เป็นการใส่ใจอย่างไม่ได้ตั้งใจ (passive) และอย่างซ้ำ ๆ ในอาการซึมเศร้าของตน และในเหตุและผลที่เป็นไปได้ของอาการเหล่านั้น
หลักฐานที่ยืนยันนิยามนี้มาจากผลงานวิจัยที่แสดงว่า การครุ่นคิดมีส่วนทำให้เกิด ดำรงรักษา และทำอาการซึมเศร้าต่าง ๆ ให้แย่ลง
และมีส่วนในการสำแดงอาการ (episodes) ของโรคซึมเศร้า
ในปี 2008 ผู้ตั้งทฤษฎีได้ขยายนิยามของความครุ่นคิดนอกเหนือไปจากความซึมเศร้า โดยรวมการใส่ใจอาการของความทุกข์ที่ไม่ได้ตั้งใจและเกิดขึ้นซ้ำ ๆ โดยทั่วไป เพราะว่าความครุ่นคิดปรากฏกว่ามีส่วนร่วมกับความผิดปกอื่น ๆ ไม่ใช่เพียงแค่ความซึมเศร้า
ทฤษฎี RST ยังยืนยันด้วยว่า การหันไปใส่ใจเรื่องที่ดี (positive distraction) เป็นทางเลือกที่ดีแทนการครุ่นคิด คือใส่ใจในสิ่งเร้าเชิงบวกเรื่องอื่นแทนที่จะใส่ใจในความทุกข์ของตน
แต่ว่า ก็มีวรรณกรรมอื่น ๆ ที่แสดงว่า การหันไปใส่ใจเรื่องที่ดี อาจไม่สามารถช่วยเท่ากับที่เคยคิดมาก่อน